Enn finnst fjöldagröf í Írak
Líkamsleifar 222 karla, kvenna og barna, sem talin eru hafa vera Kúrdar, hafa fundist í fjöldagröf suður af Bagdad í Írak, en talið er að fólkið hafi verið myrt af ríkisstjórninni árið 1987.
Líkamsleifarnar hafa verið fluttar í líkhús í nágrenninu, þar sem reyna á að bera kennsl á þær.
Margar fjöldagrafir hafa fundist í landinu að undanförnu og er talið að um fórnarlömb ógnarstjórnar Saddams Hussein sé að ræða.
Síðastliðinn miðvikudag fannst fjöldagröf 900 manna í nágrenni borgarinnar Diwaniyah. Flest fólkið var tekið af lífi með skothríð.
Talið er að fjöldi grafa eigi enn eftir að finnast og lík hundruða fórnarlamba.
Mannréttindaráðherra Íraks, Mohammed Shia al-Sudani, segir að ráðuneytið hafi vitneskju um 84 fjöldagrafir og búið sé að grafa upp 34 þeirra. Fólk af ættbálki Kúrda var drepið, vegna þess að það var andsnúið Saddam Hussein.
Talið er að á milli 300.000 og 1,3 milljón manna sé saknað eftir valdatíma Husseins, fjöldinn er misjafn eftir því hvaða heimildir eru fyrir hendi.
Líkamsleifar 222 karla, kvenna og barna, sem talin eru hafa vera Kúrdar, hafa fundist í fjöldagröf suður af Bagdad í Írak, en talið er að fólkið hafi verið myrt af ríkisstjórninni árið 1987.
Margar fjöldagrafir hafa fundist í landinu að undanförnu.
Er talið að um fórnarlömb ógnarstjórnar Saddams Hussein sé að ræða.
Talið er að fjöldi grafa eigi enn eftir að finnast og lík hundruða fórnarlamba.
Talið er að á milli 300.000 og 1,3 milljón manna sé saknað eftir valdatíma Husseins.